钦定古今图书集成/明伦汇编/氏族典/第071卷 > 朱弥鍗
## 钦定古今图书集成/明伦汇编/氏族典/第071卷 > 朱弥鍗

按名山藏《分藩记》：唐庄王薨，子弥鍗立，是为成王。王
肆力经史，屏几书训。言诸宗有饰裘马买名姝者，憎
之若浼，日与文士觞咏，士大夫道南阳，无不求见王。
孝宗朝奏：“朝廷待亲藩，生爵殁谥，亲亲至矣。间有恶
未败，闻没获美谥。鲁荒秦愍，殆盭明初。请今勘实，用
寓彰瘅。”礼部议覆，从之。且言：王见及此，诚可嘉尚。请
“降敕奖谕，遍布诸王。”诏可。《武宗》出游，王作《忧国诗》八
章。王三十五年薨。